钦定古今图书集成/明伦汇编/氏族典/第579卷 > 《凌迪知万姓统谱》 > 耶律苏
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律苏

按《辽史皇子表》：“德祖子苏，字云独昆，行第六。神册五
年为惕隐，六年为南府宰相，言无隐情，太祖爱之。沧
州节度使刘守文求救，太祖命往救，解沧州围，剌葛
诈降，苏往来其闲。既平，苏力为多。天赞三年，与迭里
略地西南。天显初，征渤海，攻破忽汗城，大諲譔降。性
和顺，事上忠谨。太祖二十功臣，苏居其一。在南府以”
贿闻，民颇怨。征渤海国，还，薨。